open-index/open-wikipedia-markdown huggingface dataset:
Busan

**Busan** (Koreaans: 부산광역시) is die tweede grootste stad na die hoofstad Seoel in die suide van Suid-Korea en is in die suide van die Koreaanse Skiereiland aan die See van Japan geleë. Busan is die belangrikste hawestad van Suid-Korea en het 'n reuse houerterminaal. Busan is sterk geïndustrialiseer.

## Ligging 
Busan lê aan die Nakdongrivier, oos van die berg Kumjung. Dié stad het 'n bevolking van 3,4 miljoen in 2020 gehad en beslaan 'n oppervlakte van 770,04&nbsp;km². Busan lê in die provinsie Suid-Gyeongsang, maar is 'n onafhanklikbestuurde gebied.

Die berg Kumjung, wes van Busan, is 'n gewilde daguitstappie vir die stad se inwoners. 'n Drukbesoekte strand is die Haeundae-strand.

In die noorde van Busan is die Nasionale Universiteit van Busan. Rondom die universiteit is daar kafees, kroeë en restaurante. Die Chalgalchi-mark by die hawe is bekend vir sy vars vis en ander seekos. Die mark is in 'n gebied met smal straatjies.

## Stadsdele 
## Sport 
Busan was een van die gasheerstede tydens die FIFA Sokker-Wêreldbekertoernooi in 2002 wat Japan en Suid-Korea saam aangebied het. Die stad het sy bod vir die Olimpiese Somerspele 2020 op 14 November 2005 aangekondig, maar het uiteindelik teen Tokio verloor.

Busan Sajik Stadium 20080706.JPG|Sajik-sagtebalstadion
View of the Haeundae Skyline.png|Haeundae (links) en *Marine City* (regs) in Busan
Cable Car at Geumjeong Mountain.jpg|Uitsig vanuit kabelspoor op die berg Geumjeong
Seomyeon, Busan.jpg|Seomyeon
Jagalchi Fish Market.jpg|Jagalchi se vismark

## Verwysings 
## Eksterne skakels 
*  
*   Amptelike webwerf
*
Iwan I van Moskou

**Iwan I van Moskou** of **Iwan Kalita** (Russies: Ива́н I Дани́лович Калита́ ; 1288 – 31 Maart 1340) was van 1325 die prins van Moskou en van 1328 die grootprins van Wladimir.  Hy was die seun van Daniil van Moskou.

## Bewind 
Ná die dood van sy ouer broer Joeri III het Iwan prins van Moskou geword. Hy was een van die prinse wat meegeding het om die amp van grootprins van Wladimir, wat deur die khan van die Goue Horde toegeken is. Die prinse van Moskou se belangrikste teenstanders om die titel was die prinse van Twer – Michail, Dmitri die Verskriklike Oë en Aleksander, wat almal die amp gekry en toe verloor het. Hulle is almal deur die Goue Horde tereggestel.

In 1328 het Iwan Kalita toestemming van die khan gekry om die grootprins van Wladimir te word. Een van die redes waarom Moskou al hoe belangriker geword het, was omdat dit deur ander Russiese gebiede omring was en dus minder aangeval is. Al hoe meer mense wat moeg was vir plundertogte het daarheen getrek. Iwan het mense van ander gebiede genooi om daar te kom woon en Russe gekoop wat tydens strooptogte deur die Goue Horde gevange geneem is. Hy het van al die rowers in sy gebied ontslae geraak en dit dus veilig vir handelaars gemaak om te reis. Dit het gelei tot ’n vreedsame tydperk in Moskou.

Iwan het Moskou ook ryk gemaak deur lojaal aan die Horde te bly, vandaar sy bynaam, *Kalita* of "Geldsak". Hy het grond om Moskou opgekoop en ander stede het self by Moskou aangesluit – Oeglitsj in 1323, Belozero in 1328–1338, Galitsj in 1340. Hy het ook geld aan ander prinsdomme geleen en hulle het al hoe dieper in die skuld geraak. Hulle is later deur Iwan se opvolgers geannekseer. Iwan se grootste sukses was egter om die khan te oorreed dat sy seun Semjon die Trotse hom moet opvolg as grootprins van Wladimir. Van toe af het die prinse van Moskou feitlik altyd oor die ander stede regeer.

Die stad het bly groei onder Iwan en bouwerk aan die Moskouse Kremlin is in dié tyd begin.

## Bronne 
* V.O. Kluchevsky. The course of Russian history. Lecture #21
* Janet Martin, Medieval Russia 980-1584

## Eksterne skakels 
* Die Moskouse Kremlin
* Iwan Katila in "Medieval lands" deur Charles Cawley.
* 20px|links Hierdie artikel is vertaal vanuit die Engelse Wikipedia
Germaanse kalender

Die **Germaanse kalenders**  is die streekskalenders wat deur die Germaanse volke gebruik is vóór die instelling van die Juliaanse kalender in die vroeë Middeleeue.

## Maandname 
Die maande was heel waarskynlik volgens die maan ingestel – dit kan nagespeur word in die Oudengelse "mónaþ", Oudnoorse "mánaðr, en Oudhoogduitse "mánód", sowel as in die moderne Engelse "month", moderne Yslandse "mánuður", moderne Noorse "måned", moderne Sweedse "månad", moderne Afrikaanse en Nederlandse "maand" en die Duitse "Monat",

Die Germaanse maandname het volgens plek en streekstaal verskil, wat uiteindelik deur plaaslike aanpassings van die Romeinse maandname vervang is.
By die “week”, van Romeinse afkoms, wat omstreeks 1 n.C. ingevoer is, maak verskeie  Germaanse tale van leenvertalings gebruik om die name van die klassieke planete (waarná die weeksname vernoem is) dié van Germaanse gode mee te vervang. Hierdie naamsvervanging heet interpretatio germanica.

Die verwysingsbron in hierdie artikel vir Oudengelse maandname spruit uit die Eerwaarde Bede (omstreeks 672-736). Hy het die voorchristelike Angel-Saksiese maandname in sy Latynse geskrif, bekend as *De temporum ratione* (*De mensibus Anglorum*), geskryf in 725, opgeteken.

Karel die Grote (768-814) het die Juliaanse Kalender só aangepas om van die Oudhoogduitse landboukalender-maandname in die dele van sy koninkryk gebruiklik te maak. Hierdie name was tot met die 15de eeu van krag en het tot met die 19de eeu in algemene of streekstaalgebruik bly voortbestaan.

## Eksterne skakels 
*  Oudhoogduitse woordeboek, met maandname
* Northvegr artikel oor datering 

* Facts and Figures: The Norse Way Algemene inligting oor die ou Germaanse kultuur, insluitende tyd.
*  Oudhoogduitse woordeboek, met maandname
*  Oudnoorse woordeboek, met maandname
*  Oudengelse woordeboek, met maandname
* Angel-Saksiese maandname
* Die Angel-Saksiese Kalender

## Verwysings
Omdoerman

duimnael|links|Omdoerman, Khartoem en Bahri
duimnael|links|Omdoerman in 1936
**Omdoerman** (Arabies: أم درمان) is die grootste stad voor die hoofstad Khartoem in Soedan. In 2008 het die stad 'n bevolking van 2&nbsp;395&nbsp;159 gehad.

Khartoem grens aan die Nylrivier op die plek waar die Wit en die Blou Nyl ineen vloei. Vanuit die lug kan die twee kleure van die riviere (blou en wit) duidelik waargeneem word. Dis 'n streng Arabiese land en geen alkohol word toegelaat of verkoop nie. Selfs nie eers in Restaurante nie.

Besoekers moet toestemming verkry alvorens foto's geneem mag word. Openbare vervoer wissel tussen busvervoer, huurmotors en die "tuk-tuk's" wat 'n driewiel-motorfiets is met 3 klein sitplekkies agter die bestuurder. Die Tuk-tuks is baie gewild en word oral waargeneem.

By openbare swembaddens soos hotelle mag die mans en die vrouens nie saam swem nie en word daar swembeurte van een uur toegepas. Moslem vrouens mag glad nie in openbare swembaddens swem nie en daar is spesiale binnenshuise swembaddens vir hulle. Die meerderheid van die Moslem vroue in Omdoerman dra nie meer die tradisionele swart klere met die gesigbedekkings nie en oral kan vroue in gewone drag gesien word.

Sandstorms kom gereeld voor in Omdoerman en kan so erg wees dat dit stikdonker word in die middel van die dag. Dan word alle besighede gesluit en selfs die lughawens word gesluit.

duimnael|links|Vissers aan die Nyl naby Omdoerman
Iwan II van Moskou

**Iwan II** of **Iwan die Mooie** (Russies: Иван II Иванович Красный; 30 Maart 1326 – 13 November 1359) was die tweede seun van Iwan Katila. Hy het sy broer Semjon die Trotse in 1353 opgevolg as prins van Moskou en grootprins van Wladimir nadat dié aan die Swart Dood gesterf het.

## Bewind 
Nadat hy sy broer opgevolg het, het Iwan dit vir ’n kort rukkie oorweeg om sy rug te keer op die Goue Horde en sy steun aan Litaue, ’n groeiende mag in die Weste, toe te sê vanweë toenemende onmin in die Horde. Hy het die idee egter gou laat vaar en die Horde gesteun.

Tydgenote het Iwan beskryf as ’n apatiese, pasifistiese heerser wat nie eens ’n oog geknip het toe Algirdas van Litaue sy skoonpa se hoofstad, Briansk, verower het nie. Hy was ook nie so suksesvol soos sy pa of oupa om sy gebied uit te brei nie. Hy het egter gebiede suidwes van Moskou geannekseer, onder meer Borofsk en Wereja.

## Verwysings 
## Eksterne skakels 
* Iwan II in "Medieval lands" deur Charles Cawley.
* 20px|linksHierdie artikel is vertaal vanuit die Engelse Wikipedia
Ou Nederlandse maandname

Die **ou Nederlandse maandname** word steeds deur sommige mense gebruik. Dikwels word dit gebesig deur Nederlandse taalsuiweraars of as woordeweknieë vir die gebruiklike name van die huidige Gregoriaanse kalenderstelsel ingespan. Ook in die Nederlandse letterkunde en digkuns kom hierdie name voor. Die *Nationaal-Socialistische Beweging* het gepoog om hierdie name weer vir algemene gebruik in te voer.

Hieronder word 'n lys taalpuristiese maandname gegee. Die algemeenste maandname is in die derde kolom opgeteken, terwyl dié wat in die vierde en vyfde kolom gegee is, gereeld opgemerk word, maar nie as gebruiklik beskou word nie. Sommige daarvan is van die name van die Franse Republikeinse Kalender afgelei.

Let daarop dat *wintermaand* en *oogstmaand* in twee kolomme voorkom, wat sodoende verwarring kan veroorsaak.

Dit val op dat die puristiese benaming vir Augustus *oogst*maand is – die woord *oogst* word deur taalpuriste as ’n verbastering van die ongewenste *augustus* beskou.
Phu Quoc

duimnael|links|'n Strand op Phu Quoc
**Phu Quoc** (Viëtnamees: *Phú Quốc*) is 'n Viëtnamese eiland. Dit is die grootste eiland van Viëtnam en is in die Golf van Thailand in die suidweste van Viëtnam geleë. Daar is ook 'n paar kleiner eilandjies. Administratief dit is 'n distrik van die Kiên Giang. Daar woon 93&nbsp;000 mense op die eiland se 574 vierkante kilometer. Die eiland is 'n gewilde toeristebestemming met pragtige strande en 'n gematigde klimaat reg deur die jaar. Die Lughawe Phu Quoc is op die hoofeilande geleë.

## Eksterne skakels
Jan Kees de Jager

**Jan Cornelis (Jan Kees) de Jager** (gebore 10 Februarie 1969 in Kapelle) is 'n Nederlandse politikus wat aan die politieke party CDA behoort.

Van 22 Februarie 2007 tot 23 Februarie 2010 was hy die adjunk-minister van Finansies in die Balkenende IV-kabinet. Sedert 23 Februarie 2010 was hy die Minister van Finansies in die demissionêre Balkenende IV-kabinet en van 14 Oktober 2010 tot 5 November 2012 was hy die minister van Finansies in die Rutte I-kabinet. Van 17 Junie 2010 tot 14 Oktober 2010 was hy ook 'n lid van die Tweede Kamer.

De Jager het bedryfskunde aan die Universiteit Nyenrode en sosiologiese ekonomie, bedryfsekonomie en in die regte aan die Erasmus Universiteit Rotterdam gestudeer. Van 1992 tot 2007 was hy die direkteur van 'n inligtingstegnologiefirma gewees.

## Eksterne skakels 
*  Eie webwerf
*  Drs.Mr. J.C. (Jan Kees) de Jager, Parlement & Politiek
Zinedine Zidane

**Zinedine Yazid Zidane** (gebore op 23 Junie 1972 in Marseille) is 'n Frans-Algerynse sokkerafrigter en voormalige professionele sokkerspeler. Hy word beskou as die beste Franse sokkerspeler ooit en oor die algemeen een van die beste sokkerspelers ooit. Hy het op die aanvallende middelvelder-posisie gespeel. Gedurende sy professionele loopbaan, het hy vir AS Cannes, Girondins de Bordeaux, Juventus en Real Madrid gespeel. Hy het 108 wedstryde vir die Franse nasionale span gespeel en die 1998 Wêreldbeker en 2000 Europese Kampioenskap gewen. Hy is drie keer verkies as die Wêreldsokkerspeler van die Jaar en het die UEFA Champions League en nasionale kampioenskappe in beide Spanje en Italië gewen.     

## Verwysings
Oos-Kantons

duimnael|regs|200px|Die drie Belgiese Oos-Kantons
Die term **Oos-Kantons** (Duits *Ostkantone*, Frans ''Cantons de l'Est*; soms ook *Oos-België* of *Eupen-Malmedy'', in die 1920's *Nieu-België* genoem) verwys na die vroeëre Duitse gebiede in die ooste van België wat ná die Eerste Wêreldoorlog volgens die Vredesverdrag van Versailles deur die Duitse Ryk aan België afgestaan moes word. Die merendeels Duitssprekende inwoners het sodoende Belgiese burgers geword.

Die grensstrook met 'n wydte van tussen 20 en 50 kilometer en 'n totale oppervlakte van 1&nbsp;036 km² is ná 'n oorgangstyd van vyf jaar op 6 Maart 1925 by die Koninkryk België ingelyf. Die gebied behels die streek rondom die nedersettings Eupen, Malmedy, Sankt Vith en Kelmis (die sogenaamde Neutraal Moresnet) en word volgens die twee voormalige Pruisiese landdistrikte ook Eupen-Malmedy genoem.
thumbnail|links|Eupen Malmedy grens veranderinge tussen 1920 en 1945
Haenertsburg

**Haenertsburg** is 'n klein dorpie geleë aan die R71-roete wat Polokwane met Phalaborwa verbind in die Limpopoprovinsie, Suid-Afrika.

## Geskiedenis 
Die dorpie is vernoem na Carl Ferdinand Haenert wat saam met sy broer in 1886 goud in die heuwels hier ontdek het. Nadat die nuus versprei het was die dorp die hart van wat as die Woodbush-goudveld bekend gestaan het. Die vonds was egter binne twee jaar uitgeput.

## Distrik 
Bosbouplantasies vir die houtnywerheid is die belangrikste nywerheid in die distrik. Oor 'n dosyn gastehuise is in die onmiddellike omgewing geleë. Die Wolkberg-Zoeloe (*Alaena margaritacea*), 'n bedreigde vlinder, benewens Methuen se dwerggeitjie, die blouswael en 630 inheemse plantspesies kom in die plaaslik beskermde misgordel-grasveld voor. Hierdie habitat is grootliks deur bosbou en uitheemse indringerplante uitgedun, en word in die Haenertsburg Common bewaar. Die Louis Changuion-wandelpad se beginpunt is in Rissikstraat, en bied die stapper 'n keuse tussen 'n kort en lang (10&nbsp;km) roete, met addisionele kortpaaie. Die roete is in 1993 deur die historikus prof. Louis Changuion uitgelê, en word deur vrywilligers onderhou. Prof. Changuion het ook die Long Tom-monument langs die Internasionale Arboretum opgerig.
frame|none|Uitsig oor Haenertsburg vanaf die dorp se begraafplaas.

## Sien ook 
* Lys van dorpe in Suid-Afrika

## Verwysings 
## Bronne 
* Ensiklopedie van Suidelike Afrika. Eric Rosenthal 1967
* Op Pad in Suid-Afrika. B.P.J. Erasmus. 1995. 

## Eksterne skakels 
* https://www.south-africa-info.co.za/country/town/659/haenertsburg-magoebaskloof
Barquisimeto

duimnael|links|Kerk van Santa Rosa

**Barquisimeto** (Spaans Nueva Segovia de Barquisimeto) is 'n groote stad in Venezuela en is in 1552 deur Don Juan de Villegas gestig. Die stad het 'n bevolking van 1&nbsp;200&nbsp;000 en van 1&nbsp;500&nbsp;000 in die metropolitaanse gebied in 2010 gehad en het 'n oppervlakte van 1&nbsp;600 km². Die Stad is die hoofstad van die deelstaat Lara in die noorde van Venezuela.
Wasili I van Moskou

**Wasili I** (Russies: Василий I Дмитриевич; 30 Desember 1371 – 27 Februarie 1425) was sedert 1389 die grootprins van Moskou. Hy was die oudste seun van Dmitri Donskoi. Dmitri was die eerste grootprins wat sy titels aan sy seun nagelaat het sonder om eers die khan van die Goue Horde te raadpleeg.

## Bewind 
Wasili het die vereniging van die Russiese gebiede voortgesit: In 1392 het hy Nizjni Nowgorod en Moerom geannekseer; in 1397–1398 Kaloega, Wologda, Weliki Oestjoeg en Komi.

Om te keer dat die Goue Horde Rusland binneval, het Wasili in 1392 ’n militêre bondgenootskap met Litaue aangegaan en met Sofia van Litaue, die enigste dogter van Vytautas die Grote, getrou. Die bondgenootskap sou later swakkerig blyk te wees, aangesien Vytautas Wjazma en Smolensk in 1403–1404 geannekseer het.

In 1395 het Timur van Sentraal-Asië Rusland binnegeval en die gebiede om die Wolga verwoes, maar hy het nie so ver as Moskou gevorder nie. Dit was eintlik tot voordeel van Wasili, aangesien dit die Goue Horde skade berokken het – laasegnoemde was die volgende 12 jaar in ’n chaos. In dié tyd is geen belasting aan die Horde betaal nie, hoewel Moskou groot bedrae bymekaargemaak het vir militêre doeleindes. In 1412 moes Wasili egter weer sy knie voor die Horde buig.

## Huwelik en kinders 
Wasili was getroud met Sofia, die enigste dogter van Vytautas die Grote van Litaue. Hulle het minstens nege kinders gehad, onder wie Wasili II van Moskou.

## Eksterne skakels 
* Wasili I en Sofia in "Medieval lands" deur Charles Cawley.

20px|linksHierdie artikel is vertaal vanuit die Engelse Wikipedia
Nogai

**Nogai** is ’n Turkiese taal wat in Suidwes-Rusland gepraat word. Daar is drie dialekte: **Qara-Nogai** (Swart of Noord-Nogai) wat in Dagestan gepraat word; **Ware Nogai** in Stawropol en **Aqnogai** (Wit of Wes-Nogai) aan die Koebanrivier. Qara-Nogai en Ware Nogai is baie nou verwant aan mekaar terwyl Aqnogai redelik van hulle verskil.

## Oorsprong en ontwikkeling
Die Nogais, wat afstammelinge van die Goue Horde is, se naam kom van die kleinseun van Djengis Khan, Nogai Khan, wat aan die einde van die 13de eeu oor die nomadiese volk wes van die Donau regeer het. Hulle het hulle later gevestig aan die Swartsee-kus van die hedendaagse Oekraïne.

Die taal is aanvanklik in die Arabiese alfabet geskryf en later in die Latynse alfabet. In 1938 is die Cyrilliese alfabet in gebruik geneem.

Die verbanning van die Nogais uit die Oekraïne in die 19de eeu het die Nogai-sprekers in verskeie geografies geïsoleerde groepe laat versplinter. Sommige is na Turkye, ander na Roemenië en ander het in Rusland gebly, in Noord-Dagestan en naburige streke soos Tsjetsjnië.

## Alfabet 
### Arabiese alfabet 
Voor 1928 is die Arabiese alfabet vir Nogai gebruik. Dit het al die letters van dié alfabet ingesluit, plus die bykomende letters vir klanke eie aan Nogai:

ڮ, ۇ, ۋ, پ, ںُ, چ, ژ , گ
 Die alfabet is nie wyd gebruik nie.

### Latynse alfabet 
In 1928 is die Latynse alfabet in gebruik geneem:

Die letters '*** is in 1931 bygevoeg en die letter **** in 1933. In 1936 is die letters ***' uitgelaat.

### Cyrilliese alfabet 
Die Cyrilliese Nogai-alfabet is in 1938 geskep. Die laaste hervorming het in 1950 plaasgevind, waarna die alfabet so daar uitsien.

## Verwysings 
## Eksterne skakels 
* Nogai op Ethnologue
* Nogai-woordeboek en -grammatika
* 20px|links Hierdie artikel is vertaal vanuit die Engelse Wikipedia
Oedmoerts

**Oedmoerts** (Oedmoerts: удмурт кыл, *oedmoert kil*) is ’n Fins-Oegriese taal wat gepraat word deur die Oedmoerts, inwoners van die Russiese republiek Oedmoertië, waar dit saam met Russies ’n amptelike taal is. Dit word in die Cyrilliese alfabet geskryf met vyf bykomende letters.

## Alfabet 
Die Oedmoerts-alfabet is op Cyrillies gegrond:

* 1 Net gebruik in Russiese leenwoorde en name.

## Verwysings 
## Eksterne skakels 
* 

* Oedmoerts, geskiedenis en kultuur
* Die Eerste Oedmoertse Forum 
* Taal, alfabet, uitspraak
* 20px|links Hierdie artikel is vertaal vanuit die Engelse Wikipedia
Wasili III van Rusland

**Wasili III** (Russies: Василий III Иванович; 25 Maart 1479 – 3 Desember 1533) was van 1505 tot 1533 die grootprins van Moskou. Hy was die seun van Iwan die Grote en Sophia Paleologue. Sy doopnaam was Gawriil (Гавриил).

## Bewind 
Wasili III het die beleidsrigtings van sy pa voortgesit. Hy het Wolokolamsk in 1513, Rjazan in 1521 en Smolensk in 1514 geannekseer. Hy het ook die Russiese invloed na die gebiede om die Wolga uitgebrei.

In sy binnelandse beleid het hy die hulp van die Russies-Ortodokse Kerk ingeroep in sy stryd teen die feodale opposisie.

## Gesinslewe 
Teen 1526, toe hy 47 jaar oud was, was Wasili reeds 20 jaar getroud met sy eerste vrou, Solomonia Saboerowa, maar die egpaar was steeds kinderloos. Eindelik is besluit dat Wasili ’n nuwe vrou moet vat en hy is van Solomonia geskei. Daar was groot teenstand teen sy tweede vrou, prinses Elena Glinskaja, die dogter van ’n Serwiese prinses, omdat sy Rooms-Katoliek was. Sy het egter die seun gebaar wat hom opgevolg het: Iwan die Verskriklike. Drie jaar later het hulle nog ’n seun, Joeri, gehad.

## Dood 
Terwyl hy gejag het, het Wasili ’n pyn in sy heup gekry as gevolg van ’n abses. Hy is op sy versoek teruggeneem na Moskou, waar hy gevra het om ’n monnik gemaak te word. Hy het die naam Warlaam aangeneem. Hy is op 4 Desember 1533 oorlede.

## Verwysings 
*20px|linksHierdie artikel is vertaal vanuit die Engelse Wikipedia
Cursus honorum

Die ***cursus honorum*** (Latyn vir "erekursus") was die opeenvolging van publieke aanstellings wat deur voornemende politici in beide die Romeinse Republiek en die vroeë ryk beklee is. Dit was bestem vir mans van die senatoriale orderang. Die *cursus honorum* het uit 'n afwisseling van militêre en politieke administrasieposte bestaan. Benoeming in elke amp was onderhewig aan 'n minimum ouderdomsperk. Daar was minimum intervalle tussen die bekleding van opeenvolgende ampte asook wette wat 'n herhaling van ampsbekleding verbied het.  

Hierdie reëls is aangepas of flagrant geïgnoreer in die verloop van die Republiek se laaste eeu. Byvoorbeeld het Gaius Marius konsulskappe beklee vir die aaneenlopende vyf jare tussen 104 v.C. en 100 v.C.. Alhoewel formeel uitgebeeld as geleenthede vir publieke diens, was die aanstellings meermale blote weë tot selfpromovering. Die hervormings van Lucius Cornelius Sulla het egter vereis dat 'n dekade verloop voor 'n volgende termyn in dieselde posisie beklee kon word.

Om elke amp te beklee teen die vroegste toegelate ouderdom (*in suo anno,* of "in sy jaar") was 'n gesogte politieke prestasie, aangesien die misloop van 'n praetorskap op 39, meegebring het dat konsulskap op 42 buite bereik was. Cicero het dit as rede tot groot trots geag dat hy enersyds 'n *novus homo*, of "nuwe man" was, wat konsul geword het sonder dat enige van sy voorgeslagte ooit die posisie beklee het, en daarbenewens die amp aanvaar het "in sy jaar".
Maranhão

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse deelstate
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | São Luís
|-
| style="white-space: nowrap;" | **Grootste stad**
| style="white-space: nowrap;" | São Luís
|-
| style="white-space: nowrap;" | **Oppervlakte**
| style="white-space: nowrap;" |  331&nbsp;983,293 km² 
|-
| style="white-space: nowrap;" | **Bevolking** &nbsp; - Totaal &nbsp; - Digtheid 
| style="white-space: nowrap;" |  6&nbsp;109&nbsp;684 (2005)  14,4 inw./km²
|- 
| style="white-space: nowrap;" | **Goewerneur**
| style="white-space: nowrap;" | Roseana Sarney
|- 
| style="white-space: nowrap;" | **Visegoewerneur**
| style="white-space: nowrap;" |  João Alberto 
|-
| style="white-space: nowrap;" | **MOI** (2005)
| style="white-space: nowrap;" | 0,683 – 
|-
| style="white-space: nowrap;" | **Tydsone**
| style="white-space: nowrap;" | UTC-3 
|}

**Maranhão** (uitgespreek [maɾɐ̃ˈɲɐ̃w̃]) is een van die 26 state van Brasilië. Dit is ook een van die armste deelstate van die land. Maranhão se hoofstad en grootste stad, São Luís, het 'n bevolking van 986&nbsp;826 in 2008 gehad.

## Geografie 
Brasilië se enigste woestyn, wat uit rollende en vaste sandduine bestaan, is in die Lençóis Maranhenses Nasionale Park geleë.

## Demografie 
### Etniese groepe
Spoetnik 1

duimnael|’n Replika van Spoetnik 1.

**Spoetnik 1** (Russies: Спутник-1; volle naam Простейший Спутник-1, Prosteisji Spoetnik-1, of **Elementêre Satelliet-1**) was die eerste satelliet wat om die Aarde gewentel het. Dit is op 4 Oktober 1957 deur die Sowjetunie in ’n ovaalvormige, lae wentelbaan geplaas en was die eerste van ’n reeks satelliete wat saam bekend staan as die Spoetnik-ruimteprogram.

duimnael|links|90px|’n 40 kopek-seël wat Spoetnik 1 se wentelbaan aandui.
Die onverwagte aankondiging van die Spoetnik se lansering was die begin van die Ruimtewedloop tussen die Sowjetunie en die VSA in die Koue Oorlog. Dit het ’n tydperk van nuwe politieke, militêre, tegnologiese en wetenskaplike ontwikkelings ingelui.

Spoetnik 1 het ook gehelp om die digtheid van die aarde se boonste atmosfeerlaag te bepaal deurdat die veranderinge in die satelliet se wentelbaan gemeet is. Dit het ook data verskaf van die verspreiding van radioseine in die ionosfeer. Inligting oor meteoroïede is ook na die aarde teruggesein.

Spoetnik 1 is van Terrein No. 1 by die 5de Tjoeratam-lanseersentrum (nou Baikonoer) in die Kazachstanse Sosialistiese Sowjetrepubliek gelanseer en het teen 29&nbsp;000&nbsp;km per uur om die aarde gewentel. Dit het 96,2 minute geneem om ’n omwenteling te voltooi en het radioseine teen 20.005 and 40.002 MHz uitgestuur, wat deur radio-amateurs dwarsoor die wêreld opgevang is. Die seine is 22 dae lank uitgestuur totdat die sender se batterye op 26 Oktober pap geword het. Die satelliet het op 4 Januarie 1958 uitgebrand toe dit die aarde se atmosfeer binnegedring het nadat dit 60 miljoen km gereis het en drie maande in sy wentelbaan was.

Die bekendstellingsdatum Van Spoetnik 1 is die begin van die ruimte-era van die mensdom, en in Rusland word dit jaarliks gevier as 'n onvergeetlike Dag van Ruimtetroepe. 'n Vlakte op die oppervlak van Pluto is vernoem na die eerste kunsmatige satelliet van die Aarde.

## Verwysings 
## Eksterne skakels 
* deur Don Mitchell
* deur Asif Siddiqi 
* deur Anatoly Zak
* Spoetnik 1-dagboek
* 20px|linksHierdie artikel is vertaal vanuit die Engelse Wikipedia
Spoetnik 2

duimnael|120px|’n Replika van Spoetnik 2.

**Spoetnik 2** (Russies: Спутник-2; volle naam Простейший Спутник-2, Prosteisji Spoetnik-2, of **Elementêre Satelliet-2**) was die tweede satelliet wat om die Aarde gewentel het. Dit is op 3 November 1957 deur die Sowjetunie gelanseer en was die eerste satelliet met ’n lewende dier aanboord, die hond Laika.

duimnael|90px|links|Posseël ter herdenking van Spoetnik 2.
Die satelliet was ’n 4 meter hoë, keëlvormige kapsule. Dit het verskeie kompartemente gehad vir radiosenders, ’n telemetriestelsel, ’n programmeringseenheid, ’n temperatuurbeheerstelsel en wetenskaplike instrumente. Die hond Laika was in ’n spesiaal verseëlde kajuit.

Ingenieurs- en biologiese data is 15 minute lank tydens elke omwenteling na die aarde gestuur deur ’n Tral D-telemetriestelsel. Twee meters het son-, ultraviolet-, kosmiese en X-strale gemeet. Daar was nie ’n televisiekamera aan boord nie – foto's van honde op Spoetnik 5 word dikwels verkeerdelik as dié van Laika geïdentifiseer.

Spoetnik 2 is in ’n 212 x 1&nbsp;660&nbsp;km-wentelbaan geplaas met ’n vuurpyl soortgelyk aan die een wat vir Spoetnik&nbsp;1 gebruik is. Nadat die satelliet sy wentelbaan bereik het, is  die neuskeël suksesvol afgeskiet, maar die Blok A-kern het nie soos beplan afgeskei nie. Dit het die werking van die hittebeheerstelsel in die wiele gery. Verder het ’n deel van die isolasiemateriaal afgeskeur, wat tot gevolg gehad het dat die binneruim temperature van tot 40&nbsp;°C bereik het. Daar word gereken dat Laika weens die hitte net ’n paar uur oorleef het in plaas van die beplande 10 dae. Spoetnik 2 se wentelbaan het afgeneem en dit het die aarde se atmosfeer op 14 April 1958 binnegedring ná 162 dae in die ruimte.

## Passasier 
Die eerste lewende wese in die ruimte groter as ’n mikrobe was ’n bastersamojeed-wyfie met die naam *Koedrjafka* ("Krulletjies"), maar sy is later *Laika* ("Blaffer") herdoop. Sy het sowat 6&nbsp;kg geweeg. Die opgestopte kajuit, met drukbeheer, was groot genoeg sodat sy kon staan of lê. Dit is van suurstof voorsien en die kos en water was in ’n gelatienvorm.

Laika het ’n veiligheidshelm aangehad en elektrodes het tekens van lewe gemeet. Volgens die meters was Laika aanvanklik ontsteld, maar sy het haar kos geëet. In Oktober 2002 het Russiese bronne bekend gemaak dat Laika ná ’n paar uur dood is aan hitte en stres, en dat sy nie versmoor het soos aanvanklik geglo is nie. As sy nie daaraan gevrek het nie, sou sy uitgesit gewees het met behulp van vergiftigde kos, anders sou sy doodgebrand het toe die satelliet die aarde se atmosfeer binnegedring het. Die sending het die eerste data verskaf oor die gedrag van ’n lewende organisme in ’n ruimte-omgewing.

## Eksterne skakels 
* Spoetnik: 50 Jaar Gelede
* Anatoli Zak oor Spoetnik 2
* Spoetnik 2-dagboek
* 20px|linksHierdie artikel is vertaal vanuit die Engelse Wikipedia
Spoetnik 3

duimnael|Spoetnik 3.

**Spoetnik 3** (Russies: Спутник-3, of **Satelliet-3**) was die derde satelliet in die Spoetnik-ruimteprogram. Dit is op 15 Mei 1958 deur die Sowjetunie gelanseer vanaf die Tjoeratam-lanseersentrum (nou Baikonoer) in die Kazachstanse Sosialistiese Sowjetrepubliek. Dit was ’n navorsingsatelliet om die boonste atmosfeer en die nabye ruimte te verken.

In Julie 1956 het die Sowjetunie onderneem om sy eerste satelliet om die aarde te ontwerp en bou. Dit is die ISZ (vir искусственный спутник Земли; *iskoesstwenni spoetnik Zemli* of "kunsmatige aardsatelliet") genoem. Dit was veronderstel om die Sowjetunie se eerste satelliet te wees. Die lansering is egter voortdurend uitgestel en eindelik is die eenvoudige Spoetnik 1 en daarna Spoetnik 2 in die plek daarvan gelanseer uit vrees dat die VSA die Sowjetunie in die ruimte sou voorspring.

Spoetnik 3 was keëlvormig, 3,57&nbsp;m lank en 1,73&nbsp;m breed by sy basis. Dit het 1&nbsp;327&nbsp;kg geweeg. Twaalf wetenskaplike instrumente aan boord het data verskaf oor onder meer die druk en samestelling van die boonste atmosfeer, die konsentrasie van gelaaide deeltjies, atoomkerns in kosmiese strale en magnetiese en elektrostatiese velde. Dit het tot 6 April 1960 in sy wentelbaan gebly.

## Eksterne skakels 
* Spoetnik: 50 Jaar Gelede
* NSSDC Meesterkatalogus: Spoetnik 3
* Encyclopedia Astronautica
* Spoetnik 3-dagboek
* 20px|links Hierdie artikel is vertaal vanuit die Engelse Wikipedia
Spoetnik 4

**Spoetnik 4** of **Korabl-Spoetnik 1** (Russies: Спутник 4; Корабль-Спутник-1 of **Skipsatelliet-1**) was die eerste toetsvlug van die Sowjetunie se Wostok-ruimtetuig wat later vir die eerste bemande ruimtevlug gebruik sou word. Dit is op 15 Mei 1960 gelanseer. ’n Fout in die gidsstelsel het veroorsaak dat die tuig na ’n hoër wentelbaan beweeg het in plaas daarvan om terug te keer aarde toe. Dit het die atmosfeer eers op omstreeks 5 September 1962 binnegedring. ’n Stuk is gevind in die middel van ’n straat in Manitowoc, Wisconsin, in die noorde van die VSA.

Die ruimtetuig, die eerste in ’n reeks waarmee die moontlikheid van bemande ruimtevlugte ondersoek is, het wetenskaplike instrumente bevat, asook ’n televisiestelsel en ’n kajuit met ’n pop.

## Verwysings 
: *20px|links Hierdie artikel is vertaal vanuit die Engelse Wikipedia*
Spoetnik 5

duimnael|regs|’n Sowjet-posseël om die vlug te gedenk.

**Spoetnik 5** of **Korabl-Spoetnik 2** (Russies: Спутник-5; Корабль-Спутник-2 of **Skipsatelliet-2**) was die tweede toetsvlug van die Sowjetunie se Wostok-ruimtetuig wat later vir die eerste bemande ruimtevlug gebruik sou word. Dit was die eerste keer dat diere die ruimte ingestuur is en veilig teruggebring is aarde toe. Dit is op 19 Augustus 1960 gelanseer en het die weg gebaan vir die eerste bemande ruimtevlug, Wostok 1, wat minder as agt maande later gelanseer is.

In die ruimtetuig was twee honde, Belka en Strelka, 40 muise, twee rotte en verskeie plante, sowel as ’n televisiekamera wat die honde afgeneem het. Die tuig het op 20 Augustus teruggekeer, ’n dag ná die lansering. Al die diere was veilig en kort ná die landing is een van Strelka se hondjies na Caroline Kennedy, dogter van die destydse pres. John F. Kennedy, gestuur as ’n geskenk van die Sowjetunie.

20px|linksHierdie artikel is vertaal vanuit die Engelse Wikipedia
Soest, Nederland

**Soest** is 'n dorp en munisipaliteit in die Nederlandse provinsie Utrecht en het sowat 46&nbsp;000 inwoners (2010).

## Herkoms van die naam Soest 
Die naam Soest (Zoys, Soyse, Suysen, Sose) beteken: op die grens van hoë en lae grond. Of dit kom van die nedersetting aan 'kant-oos'. Die oorsprong van die dorp lê ook aan die oostekant van Die Engh.

## Ander plekke in Soest 
* Soestduinen
* Soesterberg

## Buurgemeentes 
* Baarn
* Amersfoort
* Zeist
Sergipe

|-
| align=center colspan=2 | 200px|Map of Brazil highlighting the state
|-
|colspan="2" style="text-align:center;" | Sien ander Brasiliaanse state
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Aracaju
|-
| style="white-space: nowrap;" | **Grootste stad**
| style="white-space: nowrap;" | Aracaju
|-
| style="white-space: nowrap;" | **Oppervlakte**
| style="white-space: nowrap;" |  21&nbsp;910,348 km² 
|-
| style="white-space: nowrap;" | **Bevolking** &nbsp; - Totaal &nbsp; - Digtheid 
| style="white-space: nowrap;" |  1&nbsp;970&nbsp;371 (2005)  89.9 inw./km²
|- 
| style="white-space: nowrap;" | **Goewerneur**
| style="white-space: nowrap;" | Marcelo Déda
|- 
| style="white-space: nowrap;" | **Visegoewerneur**
| style="white-space: nowrap;" |  Belivaldo Chagas
|-
| style="white-space: nowrap;" | **MOI** (2005)
| style="white-space: nowrap;" | 0,742 – 
|-
| style="white-space: nowrap;" | **Tydsone**
| style="white-space: nowrap;" | UTC-3 
|}

**Sergipe** (uitgespreek [sɛʁˈʒipi]) is die kleinste van die 26 state van Brasilië. Sergipe se hoofstad en grootste stad, Aracaju, het 'n bevolking van 505&nbsp;286 in 2006 gehad. Sergipe is in die noordooste van die land geleë en word deur die deelstaat Bahia in die suide en weste, Alagoas in die noorde en die Atlantiese Oseaan in die ooste begrens.

## Demografie 
### Etniese groepe
Tenerife

duimnael|links|Vlag van Tenerife
duimnael|links|Wapen van Tenerife
duimnael|links|Kaart van Tenerife
duimnael|links|Die Teide

**Tenerife** is die grootste eiland van die Kanariese Eilande en digsbevolkte eiland van Spanje. Dit is in die middel van die eilandgroep geleë.

Dit het 'n bevolking van 908&nbsp;555 inwoners en 'n oppervlakte van 2&nbsp;034 km2. Die hoofstad is Santa Cruz de Tenerife. San Cristóbal de La Laguna is 'n groot stad in Tenerife en 'n Unesco-wêrelderfenisgebied.

'n Ander wêrelderfenisgebied is die Teide Nasionale Park met die Teide-bergpiek wat op 3&nbsp;718 meter die hoogste punt van Spanje en die derde grootste vulkaan ter wêreld vanaf sy basis is.

## Geskiedenis 
Oorspronklik is die eiland Tenerife deur inheemse Guanche bewoon, wat die eiland bereik het 200 v.C.. Vir bykans twee duisend jaar lank het hulle die eiland bevolk en probeer om by sy eienaardige omgewing aan te pas tot 1496 is verneder deur die Spaanse troepe. Die Guanche wat van Berberse (komende van Noord-Afrika) oorsprong was, maar word vandag gebruik om te verwys na die ou inwoners van die eilande. Die Guanche het hoofsaaklik in natuurlike grotte of lawa-buise gewoon, maar soms ook in klipskuilings en tente. Hulle het baie gode, geeste en duiwels aanbid en het hul afgestorwenes gebalsem (Guanche-mummie).

In Desember 1493, Alonso Fernández de Lugo verkry vanaf Kings Katolieke die bevestiging van hul regte van verowering op die eiland Tenerife. In April 1494, en van Gran Canaria, die oorwinnaar geland op die kus van die huidige Santa Cruz de Tenerife met troepe van skiereiland en kanarie gemaak van omtrent twee duisend man te voet en 200 perde. Na die verhoging van 'n fort hy uiteengesit om te delf in die eiland. Poesteriormente, was daar verskeie gevegte, totdat die eiland verower in September 1496.

Rondom 1670 was daar 'n beduidende emigrasie na Amerika en gestig families Tenerife verskeie stede soos San Antonio, Texas in die Verenigde State. Later, Tenerife geword skaal reis na Amerika en Port of Santa Cruz de Tenerife is tans een van die belangrikste oor die Atlantiese Oseaan en die wêreld.

In 1792 die Universiteit van La Laguna (die oudste van die Kanariese Eilande) is geskep in die stad van San Cristóbal de La Laguna. Hierdie stad was vir drie eeue die hoofstad van die Kanariese Eilande. In 1833 was dit aangewys as die hoofstad van die argipel die stad Santa Cruz de Tenerife. Sedert 1927 het die aandelekapitaal van die Kanariese Eilande met die stad Las Palmas de Gran Canaria.

## Beroemde mense 
* Tinerfe (14de eeu) - koning Guanche (*Mencey*) van die eiland Tenerife.
* Amaro Pargo (1678 – 1747) - kaper en handelaar.
* Christo Bezuidenhout (1970) - voormalige Springbokrugbyspeler.

## Eksterne skakels 
*  
*  Amptelike webwerf
Teide

Die **Pico del Teide** [ˈpiko ðel ˈtejðe] op die Kanariese eiland Tenerife is Spanje se hoogste bergpiek. Op 'n hoogte van 3&nbsp;718 meter is dit ook die derde hoogste eilandvulkaan op aarde.

Die Pico del Teide maak deel uit van die munisipaliteit La Orotava. Van die berggebied is 18&nbsp;990 hektaar tot nasionale park verklaar. Die Nasionale Teide-park is tans een van die mees besoekte parke in Europa en word deur UNESCO sedert 2007 as 'n wêrelderfenisgebied gelys.

## Verwysings 
## Eksterne skakels 
*   Amptelike UNESCO bladsy
Edwyn Bevan

**Edwyn Robert Bevan** OBE, FBA (gebore 15 Februarie 1870 in Londen - oorlede 18 Oktober 1943 in Londen) was 'n veelsydige Engelse filosoof en geskiedkundige van die Helleense wêreld. Hy was die veertiende van sestien kinders van Robert Cooper Lee Bevan, 'n vennoot in Barclays Bank, en sy tweede vrou Frances Emma Shuttleworth, dogter van Philip Nicholas Shuttleworth, Biskop van Chichester.

Hy het 'n akademiese posisie te King's College London beklee. Die Arabis Anthony Ashley Bevan was sy broer, die komplotteoris Nesta Helen Webster was sy jongste suster en die kunstenaar Robert Polhill Bevan 'n neef. Hy het in 1896 getrou met Daisy Waldegrave, dogter van Granville Waldegrave, 3de Baron Radstock. Die egpaar het twee dogters gehad.

Bevan is 'n eredoktorsgraad toegeken by St. Andrews in 1922, en 'n ere-D.Litt. deur Oxford in 1923. In 1942 word hy 'n Deelgenoot van die Britse Akademie.

## Werke 
* *The House of Seleucus* (1902) 2 bande
* *Indian Nationalism: An Independent Estimate* (1913)
* *Stoics and Skeptics* (1913)
* *German War Aims* (1917)
* *Ancient Mesopotamia: The Land of The Two Rivers* (1917)
* *German Social Democracy During the War* (1918)
* *The German Empire of Central Africa as the Basis of a New German World Policy* (1918) met Emil Zimmermann
* *Hellenism and Christianity* (1921)
* *The Hellenistic Age* (1923) met J. B. Bury, E. A. Barber en W. W. Tarn
* *The House of Ptolemy* (1927)
* *The World of Greece and Rome* (1927)
* *Later Greek Religion* (1927)
* *Sibyls and Seers: A Survey of Some Ancient Theories of Revelation and Inspiration* (1928)
* *The Legacy of Israel* (1928) redakteur met Charles Singer
* *Thoughts on Indian Discontents* (1929)
* *Jerusalem under the high priests: five lectures on the period between Nehemiah and the New Testament* (1930)
* *The hope of a world to come; underlying Judaism and Christianity* (1930)
* *The Poems of Leonidas of Tarentum* (1931)
* *Christianity* (1932)
* *Our Debt to the Past* (1932) met andere
* *After Death* (1934) met andere
* *Symbolism and Belief* (1938) Gifford-lesings
* *Holy Images: An Inquiry Into Idolatry and Image-Worship in Ancient Paganism and in Christianity* (1940)
* *Christians in a World at War* (1940)

## Notas 
## Eksterne skakels 
* *The House of Ptolemy* by LacusCurtius
*
Renato Russo

**Renato Manfredini Filho**, bekend as **Renato Russo** (27 Maart 1960, Rio de Janeiro - 11 Oktober 1996) was 'n Brasiliaanse sanger.

## Kinderjare 
Tot die ouderdom van ses, het Renato in Rio de Janeiro met sy familie gewoon. Hy begin studeer by die College vroeë Olavo Bilac, op Ilha do Governador. In daardie tyd sou geskryf het 'n pragtige essay genoem "Old House, in puin ...", wat ook beskikbaar is in sy geheel.

## Adolessensie 
In 1973 het die gesin verskuif van Rio de Janeiro na Brasília, gaan woon in die Suid-vleuel in 1975 op die ouderdom van vyftien, Renato begin ondervind een van die moeilikste fases van sy lewe en nuuskierig wanneer uit epiphysiolysis gediagnoseer is met 'n siekte been. Deur te weet die uitslag, dokters ondergaan die operasie vir die inplanting van die drie-gaffel platinum wasbak. Harde Renato gely siekte, bly ses maande in die bed met byna geen verkeer.

## Loopbaan 
Sy eerste band was die Aborto Elétrico, saam met die broers Felipe Lemos (BR) (tromme) en Flavio Lemos (bas) en Suid-Afrikaanse Andre Pretorius (kitaar). Die groep het vier jaar, 1978-1982, eindig 'n stryd tussen Renato en so gedoen. Aborsie Electric was die saad wat gelei het tot Legião Urbana en Aanvanklike Capital (wat gevorm word deur Flavio en so gedoen, saam met kitaarspeler en sanger Loro Jones dinho Ouro Preto).

## Dood 
Toe Renato Russo gesterf het, weeg hy slegs 45 pond as gevolg van komplikasies van VIGS (hy was MIV-positief is sedert 1989), maar nooit in die openbaar geopenbaar sy siekte. Toe hy gesterf het hy het 'n seun, Giuliano Manfredini, met slegs 7 (sewe) jaar oud. Renato se liggaam is veras en sy as gegooi oor die tuin van die terrein van Roberto Burle Marx.
Pernambuco

|-
| align=center colspan=2 | 200px|Ligging van Pernambuco in Brasilië
|-
|colspan="2" style="text-align:center;" | Sien ander Brasiliaanse deelstate
|-
|-
| style="white-space: nowrap;" | **Land**
| style="white-space: nowrap;" | 
|-
| style="white-space: nowrap;" | **Hoofstad**
| style="white-space: nowrap;" | Recife
|-
| style="white-space: nowrap;" | **Grootste stad**
| style="white-space: nowrap;" | Recife
|-
| style="white-space: nowrap;" | **Oppervlakte**
| style="white-space: nowrap;" | 98&nbsp;311,616 km² 
|-
| style="white-space: nowrap;" | **Bevolking** &nbsp; - Totaal &nbsp; - Digtheid 
| style="white-space: nowrap;" |  8&nbsp;810&nbsp;256 (2009)  80,5 inw./km²
|- 
| style="white-space: nowrap;" | **Goewerneur**
| style="white-space: nowrap;" | Eduardo Henrique Accioly Campos
|- 
| style="white-space: nowrap;" | **Visegoewerneur**
| style="white-space: nowrap;" | João Lyra Neto
|-
| style="white-space: nowrap;" | **MOI** (2005)
| style="white-space: nowrap;" | 0,718 – 
|-
| style="white-space: nowrap;" | **Tydsone**
| style="white-space: nowrap;" | UTC-3 
|}

**Pernambuco** (uitgespreek in Portugees [pɛʁnɐ̃ˈbuku]) is een van die 26 deelstate van Brasilië. Pernambuco se hoofstad en grootste stad, Recife, het 'n bevolking van 1&nbsp;561&nbsp;659 in 2009 gehad.

## Demografie 
### Etniese groepe
Spoetnik 6

**Spoetnik 6**, **Korabl-Spoetnik 3** (Russies: Корабль-Спутник-3 of Skipsatelliet-3) of **Wostok-1K No.&nbsp;3** was ’n Sowjet-ruimtetuig wat in 1960 gelanseer is. Dit was ’n toetsvlug vir die Wostok-ruimtetuig en het twee honde bevat, Ptsjolka en Moesjka (die Russiese verkleinwoorde van "by" en "vlieg" onderskeidelik), sowel as ’n televisiekamera en wetenskapinstrumente.

Spoetnik&nbsp;6 is op 1&nbsp;Desember 1960 van Terrein No.&nbsp;1 by die 5de Tjoeratam-lanseersentrum (nou Baikonoer) in die Kazachstanse Sosialistiese Sowjetrepubliek gelanseer vooraan ’n Wostok-L-lanseervuurpyl. Dit is in ’n lae wentelbaan om die aarde geplaas. Die vlug het ’n dag geduur, waarna dit op 2&nbsp;Desember weens ’n tegniese fout in die atmosfeer gedisintegreer het.

## Verwysings 
20px|linksHierdie artikel is vertaal vanuit die Engelse 
Wikipedia
Spoetnik 7

**Spoetnik 7** of **Tjazjoli Spoetnik** (Russies: Тяжёлый Спутник; *Swaar Satelliet*), ook bekend as **Wenera 1WA No.&nbsp;1**, was ’n Sowjet-ruimtetuig. Dit is op 4 Februarie 1961 van Terrein No. 1 by die 5de Tjoeratam-lanseersentrum (nou Baikonoer) in die Kazachstanse Sosialistiese Sowjetrepubliek gelanseer en was veronderstel om die eerste ruimtevlug te wees om die planeet Venus te verken.

Weens ’n tegniese fout het Spoetnik&nbsp;7 egter nooit sy lae wentelbaan verlaat nie. Dit het die aarde se atmosfeer op 26&nbsp;Februarie 1961 oor Siberië binnegedring. In ’n poging om die mislukking van die ruimtesending te ontken het die Sowjet-regering aangekondig dat die tuig ’n toetsvlug was vir ’n "swaar satelliet" wat sou dien as lanseerplatform vir toekomstige sendings.

Nog ’n tuig, die Wenera 1, is ’n week later suksesvol in ’n heliosentriese wentelbaan na Venus geplaas, maar die instrumente het ’n week later foutief geraak.

## Verwysings 
20px|linksHierdie artikel is vertaal vanuit die Engelse Wikipedia
Wenera 1

duimnael|links|160px|Sowjet-posseël om die Wenera 1-sending te gedenk.

Die **Wenera 1** was die Sowjetunie se tweede vlug om die planeet Venus te verken. Dit is op 12 Februarie 1961 gelanseer. Die **Venus&nbsp;1- Outomatiese Interplanetêre Stasie** het bestaan uit ’n ronde romp met ’n koepel vooraan. Dit was altesaam 2,035 meter lank en het 643,5&nbsp;kg geweeg. Twee sonpanele was aan die romp geheg en ’n antenne van twee meter sou data van Venus na die Aarde stuur.

Aan boord was wetenskapinstrumente soos ’n magnetometer, metereoriet-opspoorders en instrumente om sonwind en kosmiese strale te meet. Binne-in die koepel was ’n KDU-414-enjin vir midvlug-aanpassings.

Die Wenera 1 is gelanseer ’n week ná die mislukking van die Sowjetunie se eerste verkenningstuig na Venus, die Spoetnik 7. Dit is in twee stadiums gelanseer. Die **Spoetnik 8** van 7 ton is in ’n wentelbaan om die aarde geplaas en die interplanetêre stasie is van daar na Venus gelanseer.

Inligting oor sonwind en kosmiese strale is op drie geleenthede suksesvol na die aarde gestuur. Sewe dae later is data nie op die geskeduleerde tyd gestuur nie. Op 19 en 20 Mei 1961 het Wenera 1 binne 100&nbsp;000&nbsp;km van Venus verybybeweeg en ’n heliosentriese wentelbaan binnegegaan.

Daar word geglo dat die instrumente ophou werk het omdat die tuig oorverhit het. Hoewel geen inligting oor Venus na die aarde gestuur is nie, was die Wenera 1 ’n belangrike mylpaal in ruimtetuig-ontwerp – dit was die eerste werklik moderne verkenningstuig en die eerste een wat midvlug-aanpassings kon maak.

## Sien ook 
* Wenera-ruimteprogram

## Verwysings 
## Eksterne skakels 
* Die Sowjet-verkenning van Venus
* http://nssdc.gsfc.nasa.gov/database/MasterCatalog?sc=1961-003A(http://nssdc.gsfc.nasa.gov/database/MasterCatalog?sc=1961-003A) 
* 20px|links Hierdie artikel is vertaal vanuit die Engelse Wikipedia
Wenera 2MW-1 No.1

**Wenera 2MW-1 No.1**, in die Weste ook bekend as **Spoetnik 19**, was ’n Sowjet-ruimtetuig wat in 1962 gelanseer is as deel van die Wenera-ruimteprogram en was veronderstel om op die planeet Venus te land. Weens ’n tegniese probleem het dit egter nie sy wentelbaan om die aarde verlaat nie en dit het ’n paar dae later die aarde se atmosfeer binnegedring. Dit was die eerste van twee Wenera 2MW-1-tuie wat die Sowjetunie gelanseer het – albei sendings het misluk.

Die naam Spoetnik 23, en later Spoetnik 19, is deur die VSA gebruik om die tuig te identifiseer, aangesien die Sowjetunie aanvanklik nie die tuig se interne aanwysings bekend gemaak het nie en dit ook weens die mislukking van die sending nie ’n amptelike naam gehad het nie.

## Verwysings 
20px|links *Hierdie artikel is vertaal vanuit die Engelse Wikipedia*